****

*Ζει τα τελευταία χρόνια,*

*μακριά πολύ από τα χιόνια,*

*σχεδόν στα βάθη της Ανατολής*

*κάπου, εδώ τριγύρω δηλαδή,*

*ένας παράξενος, ξακουστός,*

*φημισμένος, πασίγνωστος ληστής…*

*Στις ιστορίες και τα παραμύθια*

*τον αναφέρουν ως…*

“Ο γαργαληστής”

του Δημήτρη Μπασλάμ

**On summer tour**

**«Όταν το γέλιο τα παιδιά μοιράζουν, τα πάντα στα σίγουρα αλλάζουν»**

Το **Θέατρο ΑΥΛΑΙΑ** σε συμπαραγωγή με το **ΔΗΠΕΘΕ Βέροιας** παρουσιάζουν το εξαιρετικό μουσικό παραμύθι του Δημήτρη Μπασλάμ σε καλοκαιρινή περιοδεία. **Ο γαργαληστής** με την κόκκινη καρό του τσάντα, ταξιδεύει με νέα πλοκή, ενορχήστρωση και ευρηματικούς διαλόγους, οι οποίοι με δεξιότητα και χιούμορ πλέκουν το νήμα της ιστορίας.

Τέσσερις ετερόκλητες επιθεωρήτριες, οι οποίες αγνοώντας το σχέδιο του γαργαληστή, τον κυνηγούν κατά πόδας με σκοπό να ανακαλύψουν τι ακριβώς σκαρώνει. Εκείνος όμως τις ξεγλιστράει σαν… σκιά…

Θα τον πιάσουν… Δεν θα τον πιάσουν…

**Λίγα λόγια για το έργο**

Η ιστορία του γαργαληστή είναι τόσο απλή και κατανοητή όσο ένα λαϊκό παραμύθι. Ένας ιδιόμορφος ληστής, ικανός να βλέπει με τα μάτια του, το αγνό γάργαρο παιδικό γέλιο. Αποφασίζει λοιπόν να ταξιδέψει σε όλον τον κόσμο, ψάχνοντας για τα παιδιά που το γέλιο τους περισσεύει. Στόχος του να το “κλέψει” και σαν άλλος Ρομπέν των Δασών να το μοιράσει σε παιδιά που σπάνια χαμογελούν.

Στην παράσταση η μοναξιά συνυπάρχει με την τρυφερότητα ως αντίθετό της. Παρούσα αλλά όχι κυρίαρχη. Ως μία υπενθύμιση της ύπαρξης της. «Όταν το γέλιο τα παιδιά μοιράζουν, τα πάντα στα σίγουρα αλλάζουν», γράφει ο γαργαληστής στο γράμμα που αφήνει. Εμείς, λέμε πως σήμερα, περισσότερο από ποτέ, μοιάζει να είναι απαραίτητος ο γαργαληστής και εκφράζουμε την ευχή να γίνουν πολλοί περισσότεροι.

**Συντελεστές:**

**Σκηνοθεσία / κείμενο / μουσική**: Δημήτρης Μπασλάμ

**Χορογραφία:** Δημήτρης Σωτηρίου, Αλέξης Τσιάμογλου

**Σκηνικά / κοστούμια:** Αλεξάνδρα Μπουσουλένκα, Ράνια Υφαντίδου

**Φωτισμοί:** Αθηνά Μπανάβα

**Μουσική διδασκαλία:** Έλσα Μουρατίδου

**Βοηθός σκηνοθέτη:** Λυδία Ανεστοπούλου

**Παίζουν επι σκηνής**: Φωτεινή Ευαγγέλου, Μαργαρίτα Νασιούλα, Ανδρέας Παράσχος, Κασσιανή Τζιάτζη, Σοφία Φραγγή,

Ακορντεόν & μαντολίνο: Λυδία Ανεστοπούλου

**Πρόγραμμα Περιοδείας:**

**Σάββατο 18 Ιουνίου 2022**, Παξοί - Αυλή Μουσείου στον Γάιο

**Κυριακή 26 Ιουνίου 2022**, Κοζάνη - Υπαίθριο Δημοτικό Θέατρο Κοζάνης

**Δευτέρα 27 Ιουνίου 2022**, Βέροια - Θέατρο Άλσους «Μελίνα Μερκούρη»

**Κυριακή 3 Ιουλίου 2022**, Αλεξανδρούπολη - Ανοιχτό Θέατρο Αλτιναλμάζη

**Τετάρτη 6 Ιουλίου 2022**, Νάουσα - Θερινό Δημοτικό Θέατρο Νάουσας «Μελίνα Μερκούρη»

**Δευτέρα 11 Ιουλίου 2022**, Ηράκλειο - Κηποθέατρο «Ν. Καζαντζάκης»

**Τετάρτη 13 Ιουλίου 2022**, Χανιά - Θέατρο Ανατολικής Τάφρου

**Πέμπτη 14 Ιουλίου 2022**, Ρέθυμνο - Θέατρο Ερωφίλη

**Δευτέρα 18 Ιουλίου 2022,** Γιαννιτσά - Ανοιχτό Θέατρο Γιαννιτσών

**Τετάρτη 20 Ιουλίου 2022,** Έδεσσα - Θέατρο Γαβαλιώτισσας

**Πέμπτη 21 Ιουλίου 2022**, Ξάνθη - Θερινό Δημοτικό Αμφιθέατρο

**Δευτέρα 1 Αυγούστου 2022,** Βόλος - Θερινό Δημοτικό Θέατρο Νέας Ιωνίας

**Δευτέρα 22 Αυγούστου 2022,** Θεσσαλονίκη – Ανοιχτό Θέατρο Συκεών

**Κυριακή 28 Αυγούστου 2022**, Καβάλα - 65ο Φεστιβάλ Φιλίππων, Αρχαίο Θέατρο Φιλίππων

**Πληροφορίες**

**Πληροφορίες / αλλαγές:** <https://avlaiatheater.gr/>

**Προπώληση εισιτηρίων:** [ticketservices.gr](https://www.ticketservices.gr/event/o-gargalistis-on-summer-tour/)

**Διάρκεια**: 60 λεπτά

**Επικοινωνία:** Γιάννης Δαλάκας / 69**7** 870 **3**6**2**1 / [ydalakas@gmail.com](mailto:ydalakas@gmail.com)

Γιάννης Δαλάκας

**Γ**ραφείο **Τ**ύπου /**Ε**πικοινωνία | **T**icketing

**Κ** 69**7** 870 **3**6**2**1